cyanic-selkie/wikianc huggingface dataset:
Petro Porošenko
Politiskā darbība
2001. gadā Porošenko šķīrās no Kučmas atbalstītājiem, izveidojot parlamenta frakciju Naša Ukraina. 2002. gada Radas vēlēšanās Naša Ukraina ieguva visvairāk balsu, un Porošenko parlamentā vadīja budžeta komiteju. Petro Porošenko bija viens no tuvākajiem Viktora Juščenko atbalstītājiem. Viņš tiek uzskatīts par lielāko no 2004. gada Oranžās revolūcijas sponsoriem.
Pēc Juščenko uzvaras prezidenta vēlēšanās 2004. gadā Petro Porošenko tika iecelts par Nacionālās drošības un aizsardzības padomes sekretāru. 2005. gada septembrī, kad Ukrainas politiķi publiski tika apvainoti korupcijā, prezidents atlaida Porošenko, kā arī ministru kabinetu ar Jūliju Timošenko priekšgalā.
2012. gada Latvijas čempionāts šahā
2012. gada Latvijas šaha čempionāts - Latvijas šaha čempionāts vīriešiem un sievietēm, kas notika no 29. aprīļa līdz 5. maijam 2012. gadā Rīgā Mihaila Tāla šaha klubā (Vaļņu iela 9, 3. stāvs).
Petro Porošenko
Politiskā darbība
2006. gada parlamenta vēlēšanās Porošenko tika ievēlēts no Naša Ukraina bloka. Viņš vadīja finanšu un banku darbības komiteju. 2007. gada februārī Petro Porošenko tika ievēlēts par Ukrainas nacionālās bankas padomes priekšsēdētāju. Šajā amatā viņš bija līdz 2012. gada 26. aprīlim.
2012. gada Latvijas čempionāts šahā
Atlases sacensības
Čempionātam tika izstrādāta jauna izspēles sistēma, kas nomainīja iepriekšējos gados ierasto Mežezera atklāto turnīru. Vīriešu turnīrā bija daudzpakāpju atlases turnīri, kas ietvēra ceturtdaļfinālu, pusfinālu un reģionālās sacensības Kurzemē, Zemgalē, Latgalē un Vidzemē. Pusfināla un reģionālo sacensību uzvarētāji kvalificējās finālam. Sievietēm bija viens atsevišķs atvērta tipa turnīrs, kurā varēja piedalīties Latviju pārstāvošas šahistes ar vismaz I sporta klasi.
Petro Porošenko
Politiskā darbība
2009. gada 9. oktobrī Petro Porošenko kļuva par ārlietu ministru, un 12. oktobrī atkal tika iekļauts Nacionālās drošības un aizsardzības padomē. Porošenko atbalstīja Ukrainas virzību uz NATO. Pēc tam, kad par prezidentu kļuva Viktors Janukovičs, 2010. gada 11. martā Ministru kabinets atkāpās.
2012. gada Latvijas čempionāts šahā
Turnīra gaita
Abi fināli noritēja pēc Šveices sistēmas 9 kārtās ar apdomas laiku 90 minūtes visai partijai plus 30 sekundes par katru izdarīto gājienu.
Petro Porošenko
Politiskā darbība
2012. gada 23. martā Porošenko kļuva par ekonomiskās attīstības un tirdzniecības ministru. 2012. gada Augstākās Radas vēlēšanās viņš tika ievēlēts par deputātu, tāpēc tika atbrīvots no ministra amata. Neiekļāvās nevienā frakcijā.
2012. gada Latvijas čempionāts šahā
Turnīra gaita
Vīriešu čempionātā ilgu laiku par līderi bija pieredzējušais lielmeistars Jevgeņijs Svešņikovs, taču priekšpēdējā kārtā Vitālijs Samoļins uzvarēja citu lielmeistaru Viesturu Meijeru un apdzina Svešņikovu. Pēdējā kārta nevienam no līderiem neizdevās uzvarēt, un otro reizi par Latvijas čempionu kļuva Samoļins. Otrais palika Svešņikovs, bet trešajā vietā sliktāka koeficienta dēļ ierindojās Ilmārs Starostīts.
Sievietēm pēc trim kārtām par līderi bija izvirzījusies Dana Reizniece-Ozola, taču savstarpējā partijā 4. kārtā viņu pieveica Ilze Bērziņa un vairs neatdeva līderes godu līdz sacensību beigām. Bērziņai tas bija trešais Latvijas čempiones tituls. Atpaliekot par puspunktu otro vietu izcīnīja iepriekšējo gadu čempione Laura Rogule, bet trešo vietu ar labāka koeficienta palīdzību ieguva Ingūna Erneste.
Latvijas vīriešu šaha čempionāta turnīra tabula
! !! Dalībnieks !! Reitings !! 1 !! 2 !! 3 !! 4 !! 5 !! 6 !! 7 !! 8 !! 9 !! Punkti !! Vieta !! TB1 !! TB2 !! TB3
Latvijas sieviešu šaha čempionāta turnīra tabula
! !! Dalībniece !! Reitings !! 1 !! 2 !! 3 !! 4 !! 5 !! 6 !! 7 !! 8 !! 9 !! Punkti !! Vieta !! TB1 !! TB2 !! TB3
1999. gada Pasaules čempionāts šahā sievietēm
1999. gada Pasaules sieviešu šaha čempionāts sastāvēja no vairākiem posmiem — zonālie turnīri, starpzonu turnīrs, pretendentu turnīrs un mačs par pasaules čempiones nosaukumu.
Mačā par pasaules šaha čempiones nosaukumu eksčempione Sje Dzjuņa uzvarēja Alisi Gaļļamovu un atguva titulu.
Pirms mača FIDE skandalozi atņēma Žužai Polgārai pasaules čempiones titulu.
1995. gada starpzonu turnīrs
1995. gadā Moldovas galvaspilsētā Kišiņevā notika pasaules čempiones nosaukuma izcīņas starpzonu turnīrs, kas tika spēlēts pēc Šveices sistēmas 13 kārtās. Šajā turnīrā piedalījās labākās spēlētājas no katras FIDE zonas, kopā — 52 šahistes. No šī turnīra pretendentu turnīram kvalificējās septiņu pirmo vietu ieguvējas. ! !! Spēlētāja !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! Punkti !! BK Pēdējās kārtās partija starp Radu un Lemačko netika spēlēta.
1997. gada pretendentu turnīrs
Septiņām pretendentēm, kas kvalificējās no starpzonu turnīra, pievienojās iepriekšējā pasaules čempiones nosaukuma izcīņas mača zaudētāja Sje Dzjuņa, kā arī divas iepriekšējā pretendentu turnīra uzvarētājas Čiburdanidze un Kramlinga. 1997. gada decembrī Groningenā šīs desmit šahistes sacentās apļa sistēmas divu riņķu turnīrā, no kura divām labākajām vajadzēja spēlēt maču, lai noskaidrotu mača par pasaules čempiones titulu dalībnieci.
Pirmo un otro vietu ieguva Gaļļamova un Sje Dzjuņa. FIDE nolēma, ka viņu maču vajadzētu spēlēt Ķīnas pilsētā Šeņjanā, jo Ķīnas sponsoriem bija labākais balvu fonda piedāvājums. Tomēr Gaļļamova atteicās visu maču spēlēt pretinieces mājās, tāpēc Sje Dzjuņa tika pasludināta par uzvarētāju un ieguva tiesības spēlēt ar pasaules čempioni Žužu Polgāru.
! !! Spēlētāja !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! Punkti !! BK
Kahiani-Gersinska izstājās pēc 10 kārtas.
1999. gada mačs par pasaules čempiones titulu
Sākumā mačs bija ieplānots 1998. novembrī, bet čempione Žuža Polgāra lūdza to atlikt, jo viņai bija iestājusies grūtniecība. FIDE nebija spējusi atrast apmierinošu sponsoru, tāpēc Polgāras lūgums tika apmierināts. Kad FIDE paziņoja jauno datumu (1999. gads) un vietu (Ķīna), Polgāra bija dzemdējusi dēlu Tomu, tomēr viņa joprojām uzskatīja, ka laiks, lai atgūtos no dzemdībām, un sagatavotos jaunai spēlei, ir nepietiekams. Turklāt, tāpat kā Gaļļamova, viņa negribēja pilnībā spēlēt pretinieka mītnes zemē. Viņa arī gribēja ievērojami lielāku balvu fondu, tāpēc lūdza atkārtoti pārcelt spēles sākumu. Šoreiz FIDE atteicās, pārtrauca sarunas un nolēma, ka Polgāra ir zaudējusi titulu. FIDE organizēja jaunu maču starp abām pretendentu turnīra finālistēm, Sje Dzjuņu un Gaļļamovu. Maču spēlēja 1999. gadā Tatarstānas galvaspilsētā Kazaņā un Ķīnas pilsētā Šeņjanā. Sje Dzjuņa uzvarēja ar divu punktu pārsvaru un atguva titulu, kuru viņa bija zaudējusi Polgārai pirms trīs gadiem.
Petro Porošenko
Politiskā darbība
Pēc Forbes datiem, 2012. gadā Petro Porošenko iekļuva pasaules miljardieru sarakstā, bet Ukrainas oligarhu sarakstā ieņēma astoto vietu. 2013. gadā viņa bagātība sasniedza 1,6 miljardus dolāru. 2014. gadā tā samazinājās līdz 1,3 miljardiem USD, bet Ukrainā viņš ir sestais bagātākais.
1999. gada Pasaules čempionāts šahā sievietēm
1999. gada mačs par pasaules čempiones titulu
! !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! Total
Petro Porošenko
Politiskā darbība
Eiromaidana laikā Porošenko aktīvi atbalstīja protestētājus pret Janukoviču. 2014. gada 29. martā Petro Porošenko reģistrējās par kandidātu prezidenta ārkārtas vēlēšanām. 25. maijā viņš tika ievēlēts par prezidentu, saņemot vairāk nekā 54 % balsu. 7. jūnijā stājās prezidenta amatā.
Zalise
Zalise (agrāk Zaļesje) ir apdzīvota vieta Rēzeknes novada Lendžu pagastā. Izvietojusies pagasta dienvidu daļā 4 km attālumā no pagasta centra Lendžiem, 17 km no novada centra Rēzeknes un 253 km no Rīgas.
No Zalises apkārtnē esošiem grāvjiem rod savu sākumu Svētā Jāņa upīte.
Roberts Birns
Roberts Birns (en;, Ņujorka — , Ņujorka) bija ASV starptautiskais lielmeistars šahā (1964).
Biogrāfija
Vairākkārt piedalījies Pasaules šaha čempiona izcīņas ciklos. 1967. gadā pirmo reizi piedalījies starpzonu turnīrā Susā (Tunisija), kur gan palicis 18. vietā. Tomēr jau 1973. gadā Ļeņingradā bijis 3. vietā (aiz Anatolija Karpova un Viktora Korčnoja) un ieguvis tiesības piedalīties pretendentu mačos. 1974. gadā Sanhuanā ceturtdaļfināla mačā piekāpies Borisam Spaskim ar 1½:4½ (+0, −3, =3). 1976. gadā starpzonu turnīrā Šveicē palicis 6. vietā, tikai par puspunktu atpaliekot no ceļazīmes uz pretendentu mačiem.
Sekmīgi pārstāvējis ASV komandu Pasaules šaha olimpiādēs, kurās piedalījies 9 reizes (1952, 1960-1962, 1966-1968, 1972-1978). Komandu vērtējumā ieguvis zelta (1976), 2 sudraba (1960, 1966) un 2 bronzas (1974, 1978) medaļas. Individuālajā vērtējumā izcīnījis sudraba (1960) un bronzas (1952) medaļas.
Inglvuda
Inglvuda (en) ir pilsēta ASV, Kalifornijas štatā un tā ietilpst Losandželosas apgabalā. 2020. gadā pilsētā dzīvoja 107 762 iedzīvotāji. Pilsēta tika dibināta 1908. gadā.
Pilsēta atrodas blakus Losandželosas starptautiskajai lidostai. Inglvudā atrodas SoFi Stadium stadions, kurā savas mājas spēles aizvada NFL komandas Losandželosas "Chargers" un Losandželosas "Rams". SoFi Stadium stadionā notiks 2028. gada vasaras olimpisko spēļu atklāšanas un noslēguma ceremonija, kā arī 2026. gada FIFA Pasaules kausa futbolā mači. 2019. gadā NBA komanda Losandželosas "Clippers" paziņoja, ka būvēs jaunu arēnu Inglvudā.
Senita
Senita Zadika Zadika (it, dzimusi Boloņā) ir  itāļu dziedātāja un dziesmu autore. Viņa pārstāvēja Sanmarīno 2011. gada Eirovīzijas dziesmu konkursā Diseldorfā, Vācijā ar dziesmu Stand By, neiekļūstot finālā, un arī 2021. gada Eirovīzijas dziesmu konkursā Roterdamā, Nīderlandē ar dziesmu Adrenalina, finālā iegūstot 22. vietu.
Biogrāfija
Dzimusi Boloņā, Itālijā vecākiem no Eritrejas. Viņa aizsāka savu dziedāšanas karjeru, uzstājoties mūziklos Itālijā, Šveicē un Vācijā.
Eirovīzijas dziesmu konkurss
SMRTV, Sanmarīno pārraidītājs, paziņoja, ka Senita pārstāvēs Sanmarīno 2011. gada Eirovīzijas dziesmu konkursā Diseldorfā, Vācijā. tika pirmatskaņota un izlaista viņas dziesma Stand By, ar kuru dziedātāja uzstājās konkursa 1. pusfinālā. Viņa ieguva 16. vietu no 19 dalībvalstīm ar 34 punktiem, kas neļāva kvalificēties konkursa finālam.
SMRTV paziņoja, ka Senita atgriezīsies, pārstāvot Sanmarīno, 2020. gada Eirovīzijas dziesmu konkursā Roterdamā, Nīderlandē. dziedātāja izlaida 2 iespējamās dziesmas, kas varētu pārstāvēt valsti, un atvēra tiešsaistes balsojumu, kas ilga mazāk par 48 stundām, lai noteiktu, kuru dziesmu sūtīt uz konkursu. tika paziņots, ka Senita dziesmu konkursā dziedās dziesmu Freaky. Bija plānots, ka dziedātāja uzstāsies konkursa 2. pusfinālā, taču tas tika atcelts COVID-19 pandēmijas dēļ.
Eirovīzija 2020: Eiropa staro! pārraides laikā Senita paziņoja, ka atgriezīsies pārstāvēt Sanmarīno 2021. gada Eirovīzijas dziesmu konkursā Roterdamā, Nīderlandē. Gatavojoties savas konkursa dziesmas izlaišanai, vairāku mēnešu laikā dziedātāja izlaida vairākas kaverversijas savā interpretācijā kopā ar jauniem videoklipiem dažādām Eirovīzijas dziesmām, kā Amar pelos dois, Rise Like a Phoenix, Waterloo, Toy un citām. Senita izlaida savu konkursa dziesmu Adrenalina, kas sastāv arī no amerikāņu repera Flo Rida vokāliem. Lai gan sākotnēji nebija zināms, vai reperis kāps arī uz konkursa skatuves Roterdamā 2. pusfinālā, kad ir paredzēts valstij uzstāties, repa rindiņas dziesmā tika atstātas. tika paziņots, ka Flo Rida tomēr pievienosies Senitai uz skatuves.
Tīreļi
Tīreļi var būt:
Ēriks Tomsons
Ēriks Tomsons (1918—2022) bija latviešu jūrnieks, viens no pārcēlājiem, kas Otrā pasaules kara beigās palīdzēja bēgļiem no Kurzemes nokļūt Gotlandes salā.
Dzīvesgājums
Dzimis 1918. gada 31. decembrī Vecsalacas pagasta „Lielpuru” mājās Eduarda un Elmīnes Tomsonu ģimenē. Mācījās Kocēnu pamatskolā, tad Lauksaimniecības skolā Lucas muižā Valmierā.
No 1937. gada viņš mācījās Rīgas jūrskolā un 1943. gada maijā ieguva otrā mehāniķa diplomu, strādāja Mērsraga ostā. 1944. gada vasarā iesaistījās Latvijas Centrālās padomes (LCP) dalībnieka Eduarda Andersona organizētajā bēgļu laivu akcijā. No 1944. gada augusta līdz novembrim viņš kā motorists parasti kopā ar Žani Fonzovu astoņas reizes veda pāri Baltijas jūrai uz Gotlandi bēgļu pārpildītas laivas, pēc tam divus gadus strādāja uz zviedru kuģiem par matrozi un stūrmani.
Imantas 3. līnija
'''Imantas 3. līnija''' ir iela Rīgā, Kurzemes rajonā, Imantā. Iela sākas krustojumā ar Jūrmalas gatvi un beidzas krustojumā ar Rīgas—Jūrmalas veloceliņu pie Rīgas—Tukuma dzelzceļa līnijas. Kopējais ielas garums ir 420 metri, tā ir klāta ar asfalta segumu. Imantas 3. līnijā ir vienstāva dzīvojamās ēkas.
Ēriks Tomsons
Dzīvesgājums
1946. gada augustā Tomsons LCP uzdevumā atkal brauca uz Latviju atjaunot slepenos radio sakarus ar Zviedriju. 1947. gada augustā pēc izsekošanas viņu Rīgā apcietināja un piesprieda 25 gadu ieslodzījumu Gulaga nometnēs. 1949. gadā uz Amūras apgabalu izsūtīja arī viņa vecākus kopā ar jaunāko brāli Pēteri un māsu Elvīru. Pēc 10 gadu spadu darbiem Kolimā un Noriļskā Tomsonu atbrīvoja 1957. gada novembrī. Pēc atgriešanās dzimtenē viņš strādāja Valmieras ugunsdzēšanas iekārtu rūpnīcā.
Imantas 3. līnija
Tāpat kā citas ielas "Imantā 1", arī Imantas 3. līnija ir oficiāli izveidota 1938. gadā.
Ēriks Tomsons
Dzīvesgājums
2018. gada 31. decembrī viņš radu un draugu pulkā Valmieras Drāmas teātrī nosvinēja savu 100 gadu jubileju.
Imantas 3. līnija
Ielu savienojumi
Imantas 3. līnija ir savienota ar šādām ielām:
Bothriolepis evaldi
Bothriolepis evaldi ir devona bruņuzivju suga, kas dzīvoja galvenā devona lauka teritorijā frāna laikmetā, un kuru fosilijas atrastas ogres svītas nogulumos Amulas upes krastos lejpus Kalnamuižas ūdensdzirnavām, kā arī Kaibalas krastos ap 200 m no ietekas Daugavā. Sugu aprakstīja krievu paleontoloģe no Latvijas Ļubova Ļarska 1986. gadā.
Apraksts
Bothriolepis evaldi ir nelieli botriolepji, kuru muguras bruņas garums vidēji ir ap 5 cm. Ķermeņa bruņas platuma un garuma attiecības indekss ir 95. Galvas vairoga platuma un garuma attiecības indekss ir 140-157. Galvas vairoga rostrālā mala ir ļoti izliekta. Acu orbitāle ir salīdzinoši neliela un plata. Tās platums ir nedaudz mazāk kā divas reizes lielāks par garumu. Priekšējais nepāra kauls (Prm) ir īss un plats. Pakauša kauls (Nu) ir izliekts, mēreni plats (platuma un garuma attiecības indekss ir 69). Ķermeņa bruņu kārba ir mēreni augsta ar platu un augstu muguras sienu. Ķermeņa muguras un sānu sienas MxL apvidū atrodas apmēram 126° lielā leņķī. Ķermeņa bruņas dorsolaterālie un ventrolaterālie valnīši labi izceļas. Vidējais muguras valnītis labi izceļas aiz tergālā stūra. Ķermeņa bruņas vēdera siena ir salīdzinoši šaura (platuma un garuma attiecības indekss ir 43-48). AMD ir plats (platuma un garuma attiecības indekss ir 84-108). Tas ir arkveidīgs — kreisā un labā puse savā starpā veido ap 128° lielu leņķi. Priekšējā mala ir plata un gandrīz taisna. Postlevatoru valnīši uz AMD viscerālās virsmas labi izceļas. Vidēja izmēra īpatņiem AMD apklāj MxL plātnes sānu malas ar aizmugurējās puses priekšējo daļu. PMD ir mēreni plats ar izteiktu aizmugurējo stūri. MxL dorsālā daļa ir apmēram 1,6-2,2 reizes platāka par laterālās daļas augstumu. Uz MxL plātnes parasti atrodas dorsoventrālā bedrīšu vaga. Krūšu spuras proksimālais segments ir mēreni garš, apmēram 3,6 reizes garāks par tā platumu un mazāk kā divas reizes garāks par distālo segmentu. Ornamentējumu veido sīkas bedrītes, kas vidēja izmēra īpatņiem kļūst nedaudz dziļākas un retākas.
Tods Kantvels
Tods Kantvels (en, dzimis ) ir angļu futbolists, spēlē pussarga pozīcijā. Kopš 2023. gada Kantvels pārstāv Skotijas Premjerlīgas komandu Rangers. Iepriekš Kantvels ir spēlējis Eredivisie komandā Fortuna Sittard un Anglijas komandās Norwich City un Bournemouth.
Sasniegumi
Norwich City
Autoceļš V596
V596 autoceļš Viļāni—Pilskalns—Nagļi ir Latvijas vietējais autoceļš, kas savieno autoceļus A12 (E22) un P58 pie Viļāniem caur Piliskolnu ar autoceļu V592 pie Nagļiem. Autoceļš ir 13,9 km garš, pirmo 2 km garumā (Jaunviļānos) tas ir klāts ar asfaltbetona segumu, bet visā atlikušā garumā — ar grants segumu. Ceļš šķērso Rēzeknes novada Viļānu, Rikavas un Nagļu pagastus.
Šakini
Šakini ir ciems Kalniešu pagastā, Krāslavas novadā. Atrodas 281 km attālumā no Rīgas.
Tīreļi (Valgundes pagasts)
Tīreļi (agrāk arī Kalnciems, Lielciems ) ir ciems Jelgavas novada Valgundes pagastā. Izvietojies pagasta ziemeļdaļā Lielupes labajā krastā autoceļu A9 un P99 krustojumā 12,5 km no pagasta centra Valgundes, 26 km no novada domes Jelgavā un 40 km no Rīgas centra.
Iedzīvotāju skaita dinamika
Esošajās robežās, pēc CSP un OSP datiem.
Cilvēki
1690. gadā Kalnciema muižas īpašnieka ģimenē piedzima vēlākais Kurzemes un Zemgales hercogs un Krievijas Impērijas reģents Ernsts Johans Bīrons.
Sauszemes vientuļniekvēžu dzimta
Sauszemes vientuļniekvēžu dzimta (Coenobitidae) ir viena no anomuru infrakārtas (Anomura) tropos mītošām dzimtām, kas apvieno 17 mūsdienās dzīvojošas sugas, kuras tiek iedalītas 2 ģintīs. Šīs dzimtas pieaugušie īpatņi dzīvo tikai uz sauszemes, bet uzturas piekrastes joslā, tā kā to kāpuri attīstās ūdenī.
Kopīgās īpašības
Kā visiem vientuļniekvēžiem arī sauszemes vientuļniekvēžiem ar eksoskeletu ir segta tikai daļa ķermeņa. Vēders tiem ir mīksts un neaizsargāts. Tādēļ piemērotas slēptuves (gliemežvāka) atrašana ir viens no svarīgākajiem to dzīves uzdevumiem. Turklāt, tā kā vientuļniekvēzis visu laiku aug lielāks, tam ir atkal un atkal jāatrod jauna mājiņa, kurā slēpties. Tiem ir ļoti labi attīstīta oža, kā arī acis.
Neuzticīgā
"Neuzticīgā" (en) ir 2002. gada ASV erotiska trillera filma, kuras režisors un viens no producentiem ir Adrians Lains. Galvenās lomas atveido Ričards Gīrs, Daiena Leina un Olivjē Martinezs. Filmas pirmizrāde notika. Filmas pamatā ir Kloda Šabrola 1969. gada filma The Unfaithful Wife.
Daienu Leinu par lomu filmā nominēja Amerikas Kinoakadēmijas balvai un Zelta globusa balvai kā labāko aktrisi.
Edvards un Konija ir laulāts pāris, kas kopā ar savu dēlu Čārliju dzīvo Ņujorkas piepilsētā. Kādu dienu Konija iepērkoties nejauši iepazīstas ar Polu. Drīz vien Pola un Konijas starpā rodas mīlas dēka, kas nopietni apdraud Konijas laulību.
EchoStar XVIII
EchoStar XVIII (EchoStar 18) ir ASV uzņēmuma EchoStar sakaru pavadonis, kas palaists 2016. gada jūnijā. Tas apkalpos klientus ASV.
Pavadoni izgatavoja ASV uzņēmums SSL uz platformas LS-1300 bāzes. Kosmiskā aparāta masa startā bija 6300 kg, izmēri: 8,5 × 3,5 × 2,9 m. Tas ir apgādāts ar 61 Ka joslas raidītāju.
Līgums par EchoStar XVIII izgatavošanu ar SSL noslēgts 2012. gada oktobrī.
EchoStar XVIII tika palaists 21:38 UTC ar nesējraķeti Ariane 5ECA (lidojums VA-230) no Gviānas kosmiskā centra kopā ar Indonēzijas sakaru pavadoni BRIsat. Šī bija Ariane orbītā ievadītā smagāka krava:, tai skaitā 9840 kg pavadoņi.
Ģeostacionāro orbītu EchoStar XVIII sasniedza paša spēkiem. Tas izvietots punktā 110° rietumu garuma.
Birns
Birns var būt:
Ungurmuiža (nozīmju atdalīšana)
Ungurmuiža var būt:
Kildēras grāfiste
Kildēras grāfiste (en, ga) ir grāfiste Īrijā, Lenseras provincē. Kildēras grāfistes pārvaldes centrs atrodas Neisā. grāfistē dzīvoja 246 977 iedzīvotāji.
Conservatoire national des arts et métiers
Conservatoire national des arts et métiers (CNAM) ir universitāte, kas atrodas Parīzē, Ildefransā.
Gūteņu pilskalns
Gūteņu pilskalns jeb Gūtiņu pilskalns ir pilskalns, kas atrodas Preiļu novada Aglonas pagasta dienvidrietumu daļā, uz rietumiem no Gūteņu ciema, Pakaļņa ezera ziemeļu krastā. Ezera pretējā krastā - Livdanišķu senkapi.
Savrups kalns, kam sāni nostāvināti. Virs ezera līmeņa tas paceļas 22 metru augstumā, tomēr pret ezeru vērstais pilskalna kraujums ir tikai 8 metri. Plakums un pārējie kalna sāni, izņemot pret ezeru esošo, savulaik ilgu laiku arti. Plakums trijstūra veidā 50 metru garumā, 35 metru platumā. Ernesta Brastiņa veiktajos kontrolizrakumos konstatēts 1,5 metru plats kultūrslānis.
Ātrslidošana 2022. gada ziemas olimpiskajās spēlēs — masu starts vīriešiem
Olimpisko zelta medaļu šajā disciplīnā ieguva Beļģijas sportists Barts Svingss (finiša laiks — 7:47.11), sudraba medaļu ieguva Dienvidkorejas sportists Čons Čevons (finiša laiks — 7:47.18), savukārt bronzas medaļu ieguva arī Dienvidkorejas sportists I Senhuns (finiša laiks — 7:47.204).
Šajās sacensībās startēja arī Latvijas sportists Haralds Silovs. Pirmajā starpfinišā viņš ieguva trīs punktus, taču noslēgumā pusfināla slidojumā viņš ierindojās 9. vietā (finiša laiks — 7:59.50) un finālam nekvalificējās.
Kvalifikācija
Bija paredzēts, ka šajā disciplīnā varēs startēt 24 dalībnieki, maksimāli divi sportisti no valsts. Visi šie sportisti kvalificējās ar savu sniegumu 2021.—2022. gada ISU Pasaules kausā ātrslidošanā. Taču vēlāk sacensībās atļāva startēt 30 sportistiem.
Disciplīnas kvalifikācijas laiks (1:57.50 (1500 m)) tika paziņots 2021. gada 1. jūlijā un tas bija nemainīgs salīdzinot ar 2018. gada Phjončhana spēlēm. Sportisti disciplīnai varēja kvalificēties, laika posmā no 2021. gada 1. jūlija līdz 2022. gada 16. janvārim, Starptautiskās Slidošanas savienības (ISU) pasākumu ietvaros.
Rezultāti
Pusfināls bija sadalīts divos slidojumos, kur katrā startēja pa 15 sportistiem. No katra slidojuma 8 labākie sportisti pēc rezultāta kvalificējās fināla sacensībām.
Pusfināli
— kvalifikācija finālam.
Fināls
Fināla sacensībās startēja 16 labākie ātrslidotāji.
Pārstāvētās valstis un sportisti
Sacensībās startēja 30 sportisti no 19 valstīm.
Iekavās norādīts sportistu skaits no attiecīgās valsts.
Sološi
Sološi (latgaliski: Soluoši) ir ciems Zilupes novada Lauderu pagastā. Izvietojies pagasta austrumu daļā 5,5 km no pagasta centra Lauderiem, 10,9 km no novada centra Zilupes un 308,4 km no Rīgas.
Apdzīvotā vieta izvietojusies pie autoceļa V514 (Duboviki–Lauderi), Istras upes krastā, uz dienvidrietumiem no Sološu ezera.
Deils Gārdners
Deils Gārdners (Dale Allan Gardner, dzimis, miris ) bija NASA kosmonauts, ASV Jūras kara flotes kapteinis.
Otrais Gārdnera lidojums notika 1984. gadā Space Shuttle misijā STS-51-A. Viņš veica divas iziešanas kosmosā ar kopējo laiku 12 stundas 14 minūtes.
1986. gada oktobrī Deils Gārdners atstāja NASA un atgriezās dienestā Jūras kara flotē. No flotes viņš atvaļinājās 1990. gadā.
Unguri (Raiskuma pagasts)
Unguri (agrāk arī Ungurmuiža) ir apdzīvota vieta Cēsu novada Raiskuma pagastā. Izvietojusies pagasta rietumos Ungura ezera ziemeļu krastā pie autoceļa P14 8 km no pagasta centra Raiskuma, 14 km no novada centra Cēsīm un 83 km no Rīgas.
Apdzīvotā vieta izveidojusies pie bijušās Ungurmuižas (Orellen) centra. Muiža vēstures avotos pirmoreiz minēta 1421. gadā, kad to nopirka Kerstens fon Rozens. 15. gadsimta beigās to nopirka fon Ungernu dzimta, no kuras cēlies muižas un ciema latviskais nosaukums. Muižas vāciskais nosaukums, iespējams, cēlies no Ureles pilskalna. Muižas apbūve ir valsts nozīmes arhitektūras piemineklis, muižā ierīkots muzejparks. Ungura ezera krastā kempings.
Unguri
Unguri var būt:
Zāganas hercogiene Vilhelmīne
Dzīvesgājums
Pēc Napoleona sakāves notikušā Vīnes kongresa laikā Zāganas hercogiene Vilhelmīne 1814. gadā Vīnes Palmu pilī (Palais Palm) izveidoja savu politisko salonu. Viņas jaunākā māsa Doroteja bija Francijas valstsvīra Taleirāna mīļākā, tādejādi abas māsas ietekmēja Vīnes kongresa norisi.
1819. gadā viņa apprecējās ar Kārli Rūdolfu fon der Šulenburgu. 1827. gadā viņa kopā ar jaunāko māsu Doroteju pārgāja katoļticībā. Tā kā Vilhelmīnei pašai bērnu nebija, dzīves otrajā pusē viņa daudz atbalstīja citu meiteņu izglītošanu. Viena no tām bija čehu literatūras klasiķe Božena Ņemcova, kura savā pazīstamākajā darbā "Vecmāmiņa" (Babička, čehu valodā izdota vairāk nekā 300 reizes), aprakstījusi Vilhelmīni kā sievietes ideālu. Viena no Boženas Ņemcovas izcelsmes leģendām ir tā, ka Božena bijusi Vilhelmīnes vai viņas māsas Dorotejas ārlaulības meita.
Mirusi 1839. gadā Vīnē, apglabāta Zagānas Krusta baznīcā.
Šalaji
Šalaji ir ciems Mērdzenes pagastā, Kārsavas novadā. Atrodas 288 km attālumā no Rīgas.
Ciema apkārtnē atrodas pasts, pamatskola.
Carpi FC 1909
Carpi Football Club 1909, biežāk saukts vienkārši par "Carpi", ir Itālijas futbola klubs no Karpi, Modēnas provincē, Emīlijas-Romanjas reģionā. Klubs ir dibināts 1909. gadā, tā krāsas ir balts un sarkans. 2014.—2015. gada sezonā komanda uzvarēja Itālijas futbola čempionāta B sērijā, izcīnot tiesības spēlēt A sērijā, kur ierindojās tikai 18. vietā un atgriezās B sērijā. Mājas spēles aizvada Sandro Kabasi stadionā. 2015.—2016. gada sezonā, spēlējot A sērijā, klubs savas mājas spēles aizvadīja Alberto Braglia stadionā Modēnā.
A.C. Carpi (1909.–2000.)
Klubu 1909. gada vasarā nodibināja vietējais students Adolfo Fankoni, nosaucot to "Jucunditas" (latīņu valodā "jautrība"). Dažus gadus vēlāk nosaukums tika nomainīts uz "Associazione Calcio Carpi". Trīs sezonas (no 1919. līdz 1922. gadam) "Carpi" spēlēja Itālijas futbola čempionāta Pirmajā divīzijā (augstākais līmenis pirms A sērijas kā apļa turnīra izveides), Emīlijas-Romanjas reģionālajā grupā. Sākot no 30. gadiem klubs pārsvarā spēlēja Itālijas čempionāta C un D sērijās. Savu labāko rezultātu komanda sasniedza 1997. gadā, ierindojotries 3. vietā C1 sērijas apakšgrupā, kas ļāva piedalīties pārspēlēs par iekļūšanu B sērijā. 2000. gadā klubs bankrotēja un tika dibināts atkārtoti.
Carpi FC 1909 (pēc 2000. gada)
Jaunā kluba nosaukums sākotnēji bija "Calcio Carpi". Pašreizējo nosaukumu klubs ieguva 2002. gadā pēc tam, kad izcīnīja ceļazīmi uz Itālijas čempionāta D sēriju un apvienojās ar otru pilsētas komandu "Dorando Pietri Carpi". Pēc 8 pavadītām sezonām D sērijā 2010. gadā klubs tika paaugstināts uz "Lega Pro" Otro divīziju, jo vairāki citi klubi finansiālu sarežģījumu dēļ nespēja iegūt licenci. Jau pirmajā sezonā (2010-11) līmeni augstāk klubs uzvarēja savā grupā un ieguva ceļazīmi uz "Lega Pro" Pirmo divīziju. Dažus gadus vēlāk, uzvarot pārejas "play-off" sērijā, tika izcīnīts paaugstinājums uz B sēriju. Savā pirmajā sezonā (2013-14) B sērijā komanda ierindojās 12. vietā, bet jau gadu vēlāk pieredzējušā trenera Fabricio Kastori vadībā ieguva 1. vietu un paaugstinājumu uz A sēriju.
Esmē Hauards
Esmē Viljams Hauards (en, dzimis, miris ) bija Apvienotās Karalistes diplomāts. Speciālās Baltijas komisijas vadītājs Parīzes Miera konferencē (1919), vēstnieks ASV (1924—1930). Viens no ietekmīgākajiem sava laika britu diplomātiem.
Dzīvesgājums
Dzimis 1863. gada 15. septembrī Greistokas pilī Kambrijā britu politiķa un parlamenta locekļa Henrija Hauarda ģimenē. Mācījās Herovas skolā (Harrow School) pie Londonas. 1885. gadā iestājās Apvienotās Karalistes diplomātiskajā dienestā, darbojās Romā un Berlīnē (1888). Piedalījās Otrajā Būru karā, pēc tam ģenerālkonsuls Krētā (1903), konsuls Vašingtonā, Vīnē un Budapeštā (1908). Pirmā pasaules kara laikā britu vēstnieks Šveicē, no 1913. gada vēstnieks Zviedrijā.
Parīzes Miera konferencē bija 1919. gada 6. maijā izveidotās speciālās Baltijas komisijas vadītājs. Latvijas pagaidu valdības ārlietu ministram Zigfrīdam Meierovicam viņš pauda uzskatu, ka Latvijas valdībai būs jāsamierinās ar Anglijas valdības jau doto “pagaidu atzīšanu”, jo krievu pretlielinieciskās aprindas “stingri uzstājoties pret Latvijas neatkarību”. E. Hauardsgan neizslēdza iespēju, ka nākotnē situācija varētu manīties un Latvija varētu tikt atzīta de iure.
1919. gada beigās tika nosūtīts par vēstnieku uz Madridi, 1924. gadā uz Vašingtonu. 1930. gadā pensionējās.
Miris 1939. gada 1. augustā.
Attieksme pret Latvijas valsts dibināšanu
1919. gada 10. jūnijā sanāca Baltijas komisijas sēde, kurā Z. Meierovics nolasīja kārtējo Latvijas memorandu, norādot, ka vairāku lielvalstu pārstāvji ir izteikuši morālu atbalstu Latvijas cīņā par valstisko neatkarību un atzinuši tās Pagaidu valdību de facto. Dokumenta beigās bija izteikta prasība atzīt Latviju kā suverēnu un neatkarīgu valsti. Taču komisijas locekļu attieksme pret šo prasību bija noraidoša, tomēr E. Hauards apstiprināja, ka sabiedrotie arī turpmāk izpildīs dotos solījumus attiecībā uz de facto neatkarības atzīšanu.
Polarbērpasa
Polarbērpasas pētniecības bāze (en) ir Kanādas sezonāla pētniecības stacija Arktikā. Izvietojusies Batērsta salā Kanādas Arktiskajā arhipelāgā. Stacija piederēja Sulukvautas apgabala koppārvaldības komitejai, kas administrē Nanuititilingas Nacionālo dabas rezervātu, kura teritorijā stacija izvietojusies.
Pīrioja
Pīrioja, Igaunijā Pīri vai Pīri oja (et — ‘Robežupe’) ir Pedeles kreisā krasta pieteka Valkas novadā un Igaunijā.
Donalds Birns
Donalds Birns (en;, Ņujorka — , Filadelfija) bija ASV starptautiskais meistars šahā (1962).
Pīrioja
Iztek no Ķeizeru purva Valkas pagasta ziemeļaustrumos. Iesākumā tek ziemeļu virzienā, šķērsojot valsts robežu pagriežas uz austrumiem. Ietek Pedelē Igaunijas teritorijā pie Sori ciema. Latvijas teritorijā upi nešķērso valsts autoceļi, tās krastos nav lielu apdzīvoto vietu.
Donalds Birns
Biogrāfija
ASV starptautiskā lielmeistara šahā Roberta Birna (1928—2013) brālis. Sekmīgi piedalījies ASV atklātajos šaha čempionātos: 1953. gadā - 1. vieta, 1955. gadā - 3. vieta, 1957. gadā - dalījis 1.-2. vietu, bet atzīts par uzvarētāju pēc labāka papildu koeficienta. . Piedalījies ASV šahistu mačos ar PSRS izlasi: 1954. gadā pie 4. galdiņa uzvarējis Juriju Averbahu ar 3:1, bet 1955. gadā ar tādu pašu rezultātu zaudējis Jefimam Helleram. Pārstāvējis ASV komandu Pasaules šaha olimpiādēs, kurās piedalījies 3 reizes (1962-1964, 1968). Individuālajā vērtējumā izcīnījis sudraba (1962) un bronzas (1968) medaļas. Par panākumiem turnīros FIDE 1962. gadā Birnam piešķīrusi starptautiskā meistara (IM) nosaukumu. Pāragri miris no sarkanās vilkēdes.
Julimara Rohasa
{{Vieglatlēta infokaste |          vārds = Julimara Rohasa |     vārds_orig = Yulimar Rojas |         attēls = Yulimar Rojas - Triple saut Femmes (48614911652) (cropped).jpg |        att_izm = |       paraksts = Julimara Rohasa 2019. gadā
| dzimtais_vārds = |    pilns_vārds = |         dz_dat = {{dzimšanas datums un vecums|1995|10|21}} |        dz_viet = {{vieta|Venecuēla|Barselona|2s=Barselona (Venecuēla)}} |        mir_dat = |       mir_viet = |           taut = {{flag|Venecuēla}} |        tautība = |    dzīvesvieta = |         garums = {{mērvienība|cm=192}} |          svars = {{mērvienība|kg=72}} |        iesauka = |      izglītība =
|           disc = trīssoļlēkšana |        kar_sāk = |       kar_beig = |          klubs = |       treneris = |          trenē =
|          olimp = |           pc-a = |           pc-t = |           rc-a = |           rc-t = |           reg1 = |           reg2 =
|            PR1 = 15,74 m (PR) |          PR1_d = Trīssoļlēkšana |            PR2 = |          PR2_d = |            PR3 = |          PR3_d =
|           balv = |        dzimums = S |       atjaunots = |          slavz =
|  rādīt_medaļas = j |     headercolor = | medaltemplates = {{Medal|VOS}} {{Medal|Gold|{{oss|V=2020|teksts=Tokija 2020}}|Trīssoļlēkšana}}}
}} Julimara Andrea Rohasa Rodrigesa (es; dzimusi ) ir Venecuēlas vieglatlēte, startē trīssoļlēkšanas sacensībās. Pasaules rekordiste (15,74 m 2022. gadā), olimpiskā čempione un trīskārtējā pasaules čempione šajā disciplīnā.
Divas reizes piedalījusies olimpiskajās spēlēs. 2016. gada olimpiskajās spēlēs Riodežaneiro izcīnījusi sudraba medaļu, 2020. gada olimpiskajās spēlēs Tokijā ar jaunu pasaules rekordu 15,67 m kļuva par čempioni, kas bija Venecuēlas olimpiskajā vēsturē pirmā zelta medaļa vieglatlētikā. J. Rohasa Pasaules rekordu laboja par 17 cm; iepriekšējais rekords 25 gadus piederēja Inesai Kravecai no Ukrainas. J. Rohasa ir trīskārtēja pasaules čempione stadionā (2017, 2019, 2022) un trīskārtēja pasaules čempione telpās (2016, 2018, 2022).
Ekonomiskās sankcijas
Ekonomiskās sankcijas ir ierobežojoši ekonomiskas dabas pasākumi pret kādu valsti, fizisku vai juridisku personu, kā arī citiem nevalstiskiem subjektiem. Ekonomiskās sankcijas lieto ar mērķi nodarīt zināmu kaitējumu tās finansiālajam stāvoklim, lai tādējādi uzspiestu savus noteikumus, parasti — mainīt tās ekonomisko kursu, iekšējo vai ārējo politiku, un panāktu piekāpšanos no sankcionētās puses bez militāra spēka lietošanas.
Vēsture
Lai gan dažādas ekonomiskas un īpaši tirdznieciskas sankcijas pazīstamas no seniem laikiem un īpaši Napoleona kariem, organizētas un starptautiski atzītas tās kļuva līdz ar Nāciju Līgas darbībām. Tā, 1935. gadā Nāciju Līga noteica sankcijas pret Itāliju par tās uzbrukumu Abesīnijai saskaņā ar savu 16. paragrāfu. Rezultātā 1937. gadā Itālija izstājās no Nāciju Līgas.
20. gadsimta otrajā pusē ekonomisku sankciju politika kā tieša militāra uzbrukuma aizvietotāja kļuva populāra ASV, un pie līdzīgas pozīcijas pieturējās ANO. 1973.—1974. gadā arābu naftas eksportētājvalstis (OAPEC) izsludināja naftas embargo pret ASV un citām Rietumvalstīm par to atbalstu Izraēlai, izraisot tajās enerģētisku krīzi un kā sekas pasaules ekonomisku krīzi, bet nesasniedzot mērķi. 21. gadsimtā šī politika ir kļuvusi gandrīz vispārēja un nereti tiek lietota pirms militāra konflikta uzsākšanas; tā, Krievija 2006. gadā aizliedza jebkādu importu no Gruzijas, bet 2008. gadā iebruka tās teritorijā, atbalstot valsts separātiskos reģionus.
Sankciju mērķis
Britu nacionālā enciklopēdija ekonomiskās sankcijas klasificē kā daļu no ekonomiskā kara, taču sankcijas lietojošās valstis mūsdienās ar tām publiski saista ārpolitikas kursu, kura mērķis, saskaņā ar to paziņojumiem, ir nevis sodīt, bet gan novērst starptautisko tiesību pārkāpumus vai drošības izaicinājumus, ko ir izraisījusi sankcionētās puses darbība. Šī iemesla dēļ ar ekonomiskajām sankcijām visbiežāk saprot pasākumus, kas ir mērķtiecīgi vērsti pret kādu valsti, fizisku vai juridisku personu, kā arī citiem nevalstiskiem subjektiem, piemēram, teroristiskām organizācijām, lai ierobežotu tās ekonomisko kapacitāti un piespiestu mainīt sankcionētās puses rīcību sev vēlamā virzienā. Visizplatītākais sankciju piemērošanas mērķis ir valdošā režīma maiņa — tāds tas ir ap 40% gadījumu, taču tikai apmēram trešdaļā no tiem mērķis ticis sasniegts, turklāt vairumā no tiem nevis sankciju, bet cita spēka iejaukšanās rezultātā. Mūsdienu ģeopolitikā ekonomiskās sankcijas ir kļuvušas par aktuālu un bieži lietojamu ārējās un drošības politikas instrumentu, kas nereti tiek uzlūkots par sava veida vidusceļu starp ierasto diplomātiju un militāra spēka lietošanu. Britu diplomāts Džeremijs Grīnstoks norāda, ka sankcijas ir populāras nevis tāpēc, ka tās būtu iedarbīgas, bet gan tāpēc, ka "starp vārdiem un militāru darbību nav nekā cita, ja vēlaties izdarīt spiedienu uz valdību".
Sankciju forma
Ekonomiskās sankcijas var būt tieši ietekmējošas vai simboliskas, tās bieži tiek lietotas kopā ar politiskām, diplomātiskām un kulturālām sankcijām.
Kapteinis Amerika: Pirmais atriebējs
"Kapteinis Amerika: Pirmais atriebējs" (en) ir 2011. gada ASV supervaroņu filma, kuras režisors ir Džo Džonstons. Filma ir balstīta uz Marvel Comics tāda paša nosaukuma tēlu. Šī ir Marvel Cinematic Universe piektā filma.
Ekonomiskās sankcijas
Sankciju iedarbīgums
Pasaulē sankcijas tiek lietotas pastāvīgi, un Latvijai 2019. gadā bija juridiski saistoši vairāki desmiti atšķirīgu sankciju režīmu pret vairāk nekā 30 valstīm. Vairums no tām atradās Āfrikā un Tuvajos Austrumos, tomēr starp tām bija arī Ukraina un vairākas citas Eiropas valstis. Sankcijām parasti izdodas pazemināt mērķa valsts IKP vidēji vairāk nekā par 2% gadā, tomēr to iedarbīgums ir apšaubāms, un tām var būt neparedzētas vai tieši pretējas sekas — sankcionētās valsts vai grupas politiska nostiprināšanās, neraugoties uz ekonomiskām grūtībām.
Kapteinis Amerika: Pirmais atriebējs
Filma ir stāsts par vāju, jaunu vīru Stīvu Rodžersu, kas kļuva par superkaravīru Kapteini Ameriku, lai Otrajā pasaules karā varētu palīdzēt ASV. Galvenās lomas atveido Kriss Evanss, Tomijs Lī Džonss, Hugo Vīvings, Heilija Atvela, Sebastjans Stens, Dominiks Kūpers, Tobijs Džonss, Nīls Makdonahs, Dereks Lūks un Stenlijs Tuči.
Filmas pirmizrāde notika. 2014. gadā iznāca filmas turpinājums "Kapteinis Amerika: Ziemas kareivis".
Ekonomiskās sankcijas
Sankciju iedarbīgums
Sankcijas bieži tiek kritizētas humānu apsvērumu dēļ, jo tās, negatīvi ietekmējot valsts ekonomiku, ar to nodara kaitējumu parastajiem pilsoņiem. Reizēm tās vēl vairāk pasliktina cilvēktiesību ievērošanu mērķa valstī, jo režīmam, lai noturētos, nākas pastiprināt represijas. Daži analītiķi uzskata, ka tirdzniecības ierobežojumu noteikšana vispār neietekmē eliti un kaitē tikai vienkāršajiem cilvēkiem, un citi šo praksi ir pielīdzinājuši aplenkuma karam.
Reizēm sankcijas ir abpusējas; tā, 2014. gadā Rietumvalstis izsludināja ekonomiskas sankcijas pret Krieviju par Krimas okupāciju, savukārt Krievija izsludināja sankcijas pret šīm valstīm, ieskaitot Latviju, daļēji no tām aizliedzot pārtikas importu. Sankcijas Krievijā noveda pie finanšu krīzes un pārtikas cenu celšanās, un pie ievērojamiem finanšu zaudējumiem Eiropā, taču nesasniedza mērķi.
Reda
Reda var būt:
Aškenazi
No aptuveni 10—11 miljoniem pašlaik pasaulē dzīvojošo aškenazi ebreju tikai 2,8 miljoni dzīvo Izraēlā, bet 5—6 miljoni dzīvo ASV. Vairākus simtus tūkstošu lielas aškenazu kopienas dzīvo Krievijas Federācijā, Argentīnā, Apvienotajā Karalistē, Kanādā, Francijā, Vācijā un Ukrainā. Arī Latvijas ebreju kopienu veido aškenazi.
Kolima (upe)
Kolima (ru, sah) ir upe Krievijas Federācijas Tālajos austrumos. Plūst caur Sahas Republiku un Magadanas apgabalu. Pēc baseina kopplatības (647 000 km²) sestā lielākā Krievijas upe. Nosaukums cēlies no evenku valodas голомо vai jakutu valodas халыма — no baļķiem būvēts konusveida mājoklis.
Upe sākas Čerska grēdāja dienvidos, saplūstot Kulu un Ajanjurjahas upēm. Plūst ziemeļu virzienā, ietek Austrumsibīrijas jūras Kolimas līcī. Garums ir 2129 km, bet ar Kulu — 2513 km. Augštecē plūst pa kalnainu apvidu starp Čerska grēdāju, Kolimas kalnieni un Jukagiru kalnieni. Lejtecē plūst pa Kolimas zemieni.
Aizsalst oktobra vidū, ledus iziet maija beigās. Upe kuģojama no Ustjsreņekanas Magadanas apgabalā, navigācija 3—3,5 mēnešus gadā. Lielākās ostas krastos ir Čerska un Sredņekolimska. Lielākās apdzīvotās vietas upes krastos ir Sredņekolimska, Zirjanka, Čerska, Siņegorje un Seimčana.
Mērija Saule-Sleine
Mērija Saule-Sleine (Birkerte)  (dzimusi 1895. gada 15. novembrī Rīgā, mirusi 1982. gada 25. novembrī) bija latviešu literatūrzinātniece, folkloriste un skolotāja.
Metro-Goldwyn-Mayer
Metro-Goldwyn-Mayer Studios, Inc. (arī Metro-Goldwyn-Mayer Pictures, Metro-Goldwyn-Mayer vai MGM) ir ASV mediju uzņēmums, kas pārsvarā nodarbojas ar filmu un televīzijas programmu producēšanu un izplatīšanu. Agrāk bija viena no lielākajām un visvairāk pelnošākajām filmu studijām.
Mērija Saule-Sleine
Dzīvesgājums
Dzimusi kā Marija Šopa 1895. gadā Rīgā veikalnieka ģimenē. Mācījās Jesenas - Lerhas proģimnāzijā un V. Maldoņa ģimnāzijā. No 1914. gada līdz 1915.gadam bija skolotāja Jēkabpils meiteņu ģimnāzijā.
Pirmā pasaules kara laikā M. Šopa darbojās latviešu bēgļu apgādes komitejā, kur nodibināja skolu sekciju un bija tās sekretāre. Pēc Februāra revolūcijas 1917. gadā viņa piedalījās 1. skolotāju kongresa organizēšanā. Devās bēgļu gaitās uz Krieviju, studēja Maskavas, vēlāk Smoļenskas universitātē (1918—1920). 1919. gadā apprecējās ar Pēteri Birkertu. 1920. gadā atgriezās dzimtenē, studēja Latvijas konservatorijā (1921—1931). Kopā ar Pēteri Birkertu krāja un izdeva tautas ticējumu un anekdošu krājumus. 1925. gadā viņai piedzima dēls Gunārs. Otro reizi apprecējās ar ģeogrāfu Indriķi Sauli-Sleini, kopīgi uzrakstīja grāmatu par Latvijas dabu un kultūru "Dzintarzeme-dzimtene" (1937).
Metro-Goldwyn-Mayer
MGM tika dibināts 1924. gadā, kad Markuss Lēvs ieguva kontroli pār Metro Pictures, Goldwyn Pictures un Louis B. Mayer Pictures. Studija savu slavas virsotni sasniedza 20. gadsimta 30. un 40. gados. Šajā laikā studijai bija līgumi ar tādām zvaigznēm kā Grētu Garbo, Džonu Gilbertu, Lonu Čīniju, Berimoriem (Ītelu, Laionelu un Džonu), Džoanu Krofordu, Dženetu Makdonaldu, Klārku Geiblu, Džīnu Hārlovu, Viljamu Pauelu, Mirnu Loju, Ketrinu Hepbērnu, Spenseru Treisiju, Džūdiju Gārlendu, Mikiju Rūniju, Elizabeti Teilori, Džīnu Keliju un Grīru Gārsoni.
Mērija Saule-Sleine
Dzīvesgājums
No 1923. līdz 1945. gadam viņa bija Rīgas 2. ģimnāzijas, Rīgas 4. vidusskolas, V. Zālīša pamatskolas skolotāja un docētāja pedagoģiskos kursos. Pēc Otrā pasaules kara M. Saule-Sleine strādāja LZA Valodas un literatūras institūtā (1946—1963).
Metro-Goldwyn-Mayer
Lejupslīde sākās 20. gadsimta 50. gados, 60. gados sākās vadības maiņa. 70. gados studija pārdeva daudzus savus aktīvus. 1971. gadā tika paziņots par MGM apvienošanos ar 20th Century Fox, kas arī nekad nerealizējās.
Mērija Saule-Sleine
Dzīvesgājums
Mirusi 1982. gadā Rīgā.
Darbi
M. Saule-Sleine piedalījās "Krievu-latviešu vārdnīcas" (1-2, 1955), "Mūsdienu latviešu literārās valodas gramatikas" (1, 1959), "Latviešu literārās valodas vārdnīcas" (1 - 3, 1972 - 1975), rakstu krājuma "Veltījums akadēmiķim J. Endzelīnam" (1972) sagatavošanā.
Staraja Meļņica
Staraja Meļņica ir ciems Zilupes novada Lauderu pagastā. Izvietojies pagasta austrumu daļā 4 km no pagasta centra Lauderiem, 12,3 km no novada centra Zilupes un 300,7 km no Rīgas.
Apdzīvotā vieta izvietojusies pie autoceļa V514 (Duboviki–Lauderi).
Nodzītus zirgus arī nošauj, vai ne?
"Nodzītus zirgus arī nošauj, vai ne?" (en) ir 1969. gada ASV psiholoģiska drāmas filma, kuras režisors ir Sidnijs Polaks. Filmā galvenās lomas atveido Džeina Fonda, Maikls Sarazins, Sjūzena Jorka, Gigs Jangs, Bonija Bedelija un Reds Batonss. Filma ir balstīta uz 1935. gada Horasa Makkoja romānu ar tādu pašu nosaukumu.
Filma stāsta par vairākiem cilvēkiem, kuri Lielās depresijas laikā piedalās deju maratonā.
Filmas "Nodzītus zirgus arī nošauj, vai ne?" pirmizrāde notika. Filmu izrādīja arī 1970. gada Kannu kinofestivālā. Filma saņēma kritiķu atzinību un finansiālus panākumus, nopelnot vairāk nekā 12 miljonus ASV dolāru pie 4,86 miljonu budžeta. Kritiķi slavēja režiju, scenāriju, depresijas ēras attēlojumu un aktierspēli. Filmu nominēja deviņām Amerikas Kinoakadēmijas balvām, tai skaitā kategorijās "Labākais režisors", "Labākā aktrise galvenajā lomā" (Fonda), "Labākā aktrise otrā plāna lomā" (Jorka) un "Labākais adaptētais scenārijs". Gigs Jangs saņēma balvu kategorijā "Labākais aktieris otrā plāna lomā". Tā ir visvairāk Kinoakadēmijas balvām nominētā filma, kas bijusi bez nominācijas kategorijā "Labākā filma".
Vērde
Vērde ir Ičas kreisā krasta pieteka Balvu un Madonas novados.
Tek starp Baltajiem klāniem un Bierzpiļs pūru ziemeļaustrumu virzienā, veidojot meandrus. Ietek Ičā netālu no tās ietekas Aiviekstē. Faktiski Vērde ir Aiviekstes vecā gultne līdz Vērdes kanāla (tagad daļa no Aiviekstes) izbūvei, kas iztaisnoja Aiviekstes tecējumu.
Šanti
Šanti ir ciems Rušonas pagastā, Riebiņu novadā. Atrodas 226 km attālumā no Rīgas.
Ciema apkārtnē atrodas Vašeiņa.
Olivja Kolbasa
Olivja Kolbasa (pl; dzimusi Augustovā) ir Polijas starptautiskā meistare šahā (2016).
Biogrāfija
Daudzkārtējā Polijas jauniešu šaha čempionātu laureāte dažādās vecuma grupās. 2008. gadā bijusi otrā Polijas meiteņu šaha čempionātā U8 vecuma grupā. 2010. gadā uzvarējusi Polijas meiteņu šaha čempionātā U10 vecuma grupā. 2011. gadā izcīnījusi bronzas medaļu Polijas meiteņu šaha čempionātā U12 vecuma grupā. 2012. gadā izcīnījusi sudraba medaļu Polijas meiteņu šaha čempionātā U12 vecuma grupā. 2013. gadā izcīnījusi bronzas medaļu Polijas meiteņu šaha čempionātā U16 vecuma grupā. 2015. gadā uzvarējusi Polijas meiteņu šaha čempionātā U18 vecuma grupā.
Sekmīgi pārstāvējusi savu valsti starptautiskajos jauniešu šaha turnīros. 2010. gadā Batumi uzvarējusi Eiropas jauniešu šaha čempionātā U10 vecuma grupā un par šo panākumu saņēmusi FIDE sieviešu meistares (WFM) nosaukumu. 2011. gadā izcīnījusi sudraba medaļu Eiropas jauniešu čempionātā šaha ātrspēlē U12 vecuma grupā. 2014. gadā Durbanā Pasaules junioru šaha čempionātā U14 vecuma grupā dalījusi pirmo vietu ar Kanādas šahisti Cjijui Džou un tikai pēc papildu rādītājiem palikusi otrā. 2016. gada janvārī uzvarējusi starptautiskā šaha turnīra Cracovia sieviešu konkurencē un izpildījusi savu pirmo lielmeistares normu. 2018. gada augustā Rīgā izcīnījusi 2. vietu Eiropas jauniešu šaha čempionātā G18 vecuma grupā.
2021. gada augustā Jasos izcīnījusi 3. vietu Eiropas individuālajā šaha čempionātā sievietēm.
2023. gada martā Melnkalnē izcīnījusi 2. vietu Eiropas individuālajā šaha čempionātā sievietēm. 2023. gada aprīlī Varšavā izcīnījusi 4. vietu Polijas sieviešu šaha čempionātā. 2023. gada maijā Nikosijā palikusi pēdējā, 12. vietā FIDE sieviešu Grand Prix izcīņas posmā.
Pārstāvējusi Polijas komandu lielākajos komandu šaha turnīros:
Par panākumiem turnīros FIDE 2016. gadā viņai piešķīra starptautiskās meistares (WIM) nosaukumu.
Allena
Allena (en) var būt:
Olga Freiberga
Olga Freiberga (dzimusi ) ir latviešu horeogrāfe un no 1991. līdz 2018. gadam arī bērnu Tautas deju ansambļa "Dzintariņš" mākslinieciskā vadītāja, bet par asistenti tajā strādājusi jau no 1978. gada. Bērnu Tautas deju ansambļa "Dzintariņš" mākslinieciskā vadītāja. 1953. gadā ansambli "Dzintariņš" dibināja Tautas skatuves māksliniece Zinaīda Zeltmate, Olgas Freibergas māte.
Olgai Freibergai ir maģistra grāds ģeogrāfijā — ģeogrāfijas pasniedzēja, iegūts Latvijas Universitātes Ģeogrāfijas fakultātē.
Apbalvojumi
2003. g. Latvijas Republikas Triju zvaigžņu ordeņa kavaliere.
Rīzupe
Iztek Igaunijas teritorijā uz austrumiem no Aitsras ciema. Tek ziemeļu-ziemeļrietumu virzienā. Ietek Pedelē augšpus Pedeles dzirnavezera. Latvijas teritorijā upi nešķērso valsts autoceļi, tās krastos nav lielu apdzīvoto vietu.
Denijs Grīns
Denjels (Denijs) Ričards Grīns (en; dzimis ) ir amerikāņu basketbolists, spēlē uzbrūkošā aizsarga pozīcijā. Pašlaik (2021) spēlē NBA kluba Filadelfijas "76ers" sastāvā, taču lielāko karjeras daļu aizvadījis Sanantonio "Spurs". Trīskārtējs NBA čempions ar "Spurs", Toronto "Raptors" un Losandželosas "Lakers" (viens no tikai četriem basketbolistiem līgas vēsturē, kas kļuvuši par čempioniem trīs dažādās komandās).
Karjera
Spēlējis NCAA, kur pārstāvēja Ziemeļkarolīnas universitātes basketbola komandu, 2009. gadā izcīnīja NCAA čempiontitulu. 2009. gada NBA draftā D. Grīnu Klīvlendas "Cavaliers" izraudzījās otrajā kārtā ar kopējo 46. kārtas numuru. Debijas sezonā aizvadījis 20 spēles "Cavaliers" sastāvā.